Iepirkums saskaņā ar Publisko iepirkumu likuma 82.pantu

**“Topogrāfiskā plāna izgatavošana Daugavpils pilsētas pašvaldībai**

**piederošajām zemes vienībām”**

identifikācijas numurs DPD 2014/25

**Atbilde uz pretendenta jautājumu Nr.1**

Daugavpils pilsētas domes iepirkumu komisija 2014.gada 11.jūnija sēdē (prot.Nr.2) ir izskatījusi pretendenta uzdoto jautājumu un sniedz šādu atbildi.

**Jautājums:** Saskaņā ar izsludinātā iepirkuma „Topogrāfiskā plāna izgatavošana Daugavpils pilsētas pašvaldībai piederošajām zemes vienībām” (Identifikācijas numurs DPD 2014/25) Nolikuma 5.1.2. apakšpunktu, pretendentam jābūt 3 gadu pieredzei topogrāfisko uzmērījumu veikšanā un plānu izgatavošanā. Vai šis termiņš attiecas tieši uz kapitālsabiedrību, vai uz sertificēto mērnieku, strādājošo kapitālsabiedrībā? Vai atbilst šim kritērijam kapitālsabiedrība, nodibināta, piemēram, pirms gada, bet strādājošam tajā mērniekam, kurš izpildīs šo darbu uzvaras gadījumā, ir padsmit gadu pieredze?

**Atbilde uz jautājumu:**Iepirkuma „Topogrāfiskā plāna izgatavošana Daugavpils pilsētas pašvaldībai piederošajām zemes vienībām”, DPD 2014/25, nolikuma 5.1.2.apakšpunkts nosaka prasību, ka pretendentam iepriekšējo triju gadu laikā ir pieredze topogrāfisko uzmērījumu veikšanā, kas nozīmē, ka pretendents nevar apliecināt pieredzi ar līgumu, kurš noslēgts pirms četriem vai vairāk gadiem. Nolikumā nav nosacījuma, ka pretendentam jābūt triju gadu pieredzei. Līdz ar minēto pieteikumu konkursā var iesniegt arī kapitālsabiedrība, kura nodibināta pirms gada, vai pat pirms mēneša, ja laika periodā no kapitālsabiedrības nodibināšanas līdz pieteikuma iesniegšanai, šī kapitālsabiedrība (pati kā juridiska persona) ir noslēgusi un veiksmīgi izpildījusi vismaz vienu līgumu par topogrāfiskā plāna izgatavošanu kādas pilsētas administratīvajā teritorijā, proti, ir ieguvusi pieredzi. Nolikums neparedz atsevišķi vērtēt kapitālsabiedrības nodarbinātā personāla (mērnieka) pieredzi. Mērnieka pieredze tiek vērtēta, ja mērnieks pats iesniedz pieteikumu kā individuālais komersants vai saimnieciskās darbības veicējs. Atbilstoši nolikuma 5.2.4.apakšpunktam, pieredzi pretendents apliecina, iesniedzot informāciju par topogrāfisko uzmērījumu veikšanu pilsētu administratīvajās teritorijās un plānu izgatavošanā iepriekšējo triju gadu laikā, pievienojot sarakstu par būtiskākajām topogrāfisko darbu izpildes vietām, izpildītajiem līgumiem, to izpildes periodiem, pasūtītājiem un kontaktpersonām.

Iepirkumu komisijas priekšsēdētājs A.Kursītis

11.06.2014.